cyanic-selkie/wikianc huggingface dataset:
স্যাম স্মিথ
স্যামুয়েল ফ্রেডরিক স্মিথ (জন্ম ১৯ মে ১৯৯২) একজন ব্রিটিশ গায়ক এবং গীতিকার। ২০১২ সালের অক্টোবর মাসে তিনি জনপ্রিয়তার কাতারে চলে আসেন, যখন তিনি ব্রিটিশ ড্যুও ডিসক্লোজারের সাফল্যমন্ডিত একক এ সাহায্যকারী শিল্পী হিসেবে কন্ঠ দেন, যেটি ব্রিটেনের ইউকে সিংগেলস চার্ট এ সেরা ১১ নম্বরে উঠে আসে। ২০১৩ সালের মে মাসে তার পরবর্তী সাহায্যকারী একক ছিল ছিল ব্রিটিশ ডিজে নটি বয় এর "লা লা লা" এককটি — যেটি তাকে প্রথম বারের মত তালিকার প্রথম স্থানে নিয়ে যায়।২০১৩ সালের ডিসেম্বরে তিনি ২০১৪ ব্রিট ক্রিটিক্স চয়েজ অ্যাওয়ার্ড এবং বিবিসির সাউন্ড অব ২০১৪-(এর তালিকায়), জন্য মনোনীত হন,  যার মধ্যে দুটোতেই তিনি বিজয়ী হন। ২০১৪ সালে মে মাসে ক্যাপিটল রেকর্ডস এর অধীনে তিনি তার আত্বপ্রকাশকারী অ্যালবাম, ইন দ্য লোনলি আওয়ার প্রকাশ করেন। অ্যালবামটির প্রথম একক, "লে মি ডাউন", মুক্তিপায় "লা লা লা" এককটি প্রকাশের পরবর্তী কালেই প্রকাশ করেন। তার দ্বিতীয় একক, "মানি অন মাই মাইন্ড", যেটি যুক্তরাজ্যের  একক সমূহের তালিকায় সবার উপরে উঠে আসে। অ্যালবামটির তৃতীয় একক, "স্টে উইথ মি", যেটি তার জন্য আন্তর্জাতিকভাবে সাফল্য বয়ে আনে, এটি যুক্তরাজ্যের তালিকায় এক নম্বর স্থান দখল করে নেয়  এবং মার্কিন যুক্তরাষ্ট্রের বিলবোর্ড হট ১০০, এ সেরা ২ নম্বর স্থানে উঠে আসে, যদিও তার চতুর্থ একক "আই এম দ্য অনলি ওয়ান" যথাক্রমে দুটি দেশেই সেরা ৫ম স্থানে উঠে আসে। অ্যালবামটি থেকে পন্চম একক, "লাইক আই ক্যান", এটিও যুক্তরাজ্যে সেরা ৯ নম্বরে উঠে আসে। ২০১৪ সালের মার্চে মাসে মার্কিন টকশো লেইট নাইট শো উইথ জিমি ফ্যালন অনুষ্ঠানটির সেট্যারডে নাইট লাইভ অংশে গান পরিবেশন করার মাধ্যমে তিনি যুক্তরাষ্ট্রের ছোট পর্দায় নিজের আত্বপ্রকাশ করেন। ২০১৪ সালের ডিসেম্বরে, স্মিথ সর্বমোট ৬টি গ্রামি পুরস্কার এর জন্য মনোনীত হন, এবং ২০১৫ সালে হওয়া ৫৭তম এ্যানুয়েল গ্রামি অ্যাওয়ার্ডস এর মূল পুরস্কার বিতরনী অনুষ্ঠানে মোট ৪টি পুরস্কার: সেরা নতুন গায়ক, "স্টে উইথ মি" এককটির জন্য বছরের সেরা রেকর্ড এবং বছরের সেরা গান, আর তার অ্যালবাম ইন দ্য লোনলি আওয়ার এর জন্য সেরা পপ ভোকাল অ্যালবাম এ পুরস্কার জিতে যান। তিনি ব্রিটিশ সাফল্যমন্ডিত গায়ক এবং সার্বজনীন সাফল্য এর জন্য ২০১৫ ব্রিট অ্যাওয়ার্ডস দুটি পুরস্কার গ্রহণ করেন। ২০১৫ সালের ২০১৫ বিলবোর্ড মিজিক অ্যাওয়ার্ডসএ, তিনি: সেরা পুরুষ গায়ক, সেরা নতুন গায়ক, এবং সেরা রেডিওর গানের তারকা, এ তিনটি বিভাগে পুরস্কার গ্রহণ করেন।  তার সঙ্গীতের কৃতিত্বের কারণে, গিনেস ওয়ার্ল্ড রেকর্ডস এ দুবার তার নাম স্থান করে নিয়েছে। তার এবং জিমি নেপস এর গান "রাইটিংস অন দ্য ওয়াল", যেটি ছিল জনপ্রিয় বিখ্যাত চলচ্চিত্র সিরিজ জেমস বন্ড এর সিনেমা স্পেটট্রি (২০১৫) এর মূল আবহ সঙ্গীত, স্মিথ এর জন্য গোল্ডেন গ্লোব পুরস্কার এবং শ্রেষ্ঠ মৌলিক গানের জন্য একাডেমি পুরস্কার জিতে যান।
প্রাথমিক জীবন
স্মিথের জন্ম হয় ইংল্যান্ডের লন্ডন শহরে, তিনি ফ্রেডরিক স্মিথ এবং কেইট ক্যাসিডির(তিনি একজন ব্যাংক বেনিয়ান) সন্তান। তিনি ইয়থ মিউজিক থিয়েটার ইউকের একজন প্রাক্তন ছাত্র এবং ২০০৭ সালে তিনি তাদের "ওহ! ক্যারল" নামক মন্চায়নে অভিনয় করেছিলেন। গানের থিয়েটারে প্রবেশ করার পূর্বে, স্মিথ জ্যাজ ব্যান্ড গুলোয় কাজ করতেন। কয়েক বছর তিনি জ্যাজ পিয়ানোবাদক জোয়ানা ইডেন এর অধীনে গান গাওয়া এবং গীতিকার বিষয় নিয়ে পড়াশোনা করেন। তিনি ইংল্যান্ডের বিশপস স্টর্টফোর্ড শহরের সেন্ট মেরিস ক্যাথলিক স্কুল পড়াশোনা করেন। তিনি বিশপস স্টর্টফোর্ড জুনিয়র অপেরাটিস (এখন বিশপস স্টর্টফোর্ড মিউজিক্যাল থিয়েটার সোসাইটি) এবং ক্যাননটিটি ইয়থ গায়ক দলের একজন সদস্য ছিলেন।
২০১২–১৩: সাফল্যমন্ডিত
স্মিথ ব্রিটিশ ড্যুও ডিসক্লোসিওর এর গান"লেট্ছ" এ সাহায্যকারী শিল্পী হিসেবে কন্ঠ দেন, যেটি প্রকাশ করা হহয় ২০১২ সালের ৮ই অক্টোবর এবং এটি ইউকে সিংগেলস চার্ট এর তালিকায় সেরা ১১ নম্বরে উঠে আসে। ২০১৩ সালে তিনি তার আত্বপ্রকাশকারী অ্যালবামের প্রথম একক, "লে মিডাউন" প্রকাশ করেন। তার সাথে তিনি ডিজে নটি বয় এর "লা লা লা" এককটিতে সাহায্যকারী কন্ঠশিল্পী হিসেবে কন্ঠ দেন। এটি প্রকাশ করা হয় ২০১৩ সালের ১৯শে মে এবং এটি ইউকে সিংগেলস চার্ট এ ১ নম্বর অবস্থানে উঠে আসে। একই বছর তিনি তার প্রথম ইপি নির্ভানা প্রকাশ করেন, যেটি ৪টি গান সমন্বিত একটি ইপি। তার ইপির "সেইফ উইথ মি" নামক গানটি প্রযোজনা করে ট্যু ইন্চ পান্চ এবং এটি ২০১৩ সালের ২৪শে জুলাই ডিজে মিস্টা জ্যাম এর উপস্থাপিত অনুষ্ঠান বিবিসি রেডিও ১ এক্সট্রা প্রথম চালানো নয়। তার ইপির "নির্ভানা" শিরোনামের নাম দ্বিতীয় এককটি প্রযোজনা করেন ক্রেজ এন্ড হোএক্স এবং জনাথন ক্রিক। ইপিটিতে আরো রয়েছে স্মিথের "লেচ্ছ" গানটির শাব্দিক সংস্করণ এবং "আই হেভ টোল্ড ইউ" গানটির সরাসরি সংস্করণ। স্মিথ ২০১৩ সালের ২৫শে নভেম্বর, নাইল রর্জারস এবং জিমি নেপ্স এর দ্বৈত প্রকাশ "ট্যুগেদার" তার  স্যেটি: দ্য রিমিক্সেস থেকে একমাত্র একক হিসেবে প্রকাশ করেন।
প্রভাব
স্মিথ উদ্ধৃত করেন, অ্যাডেল এবং এ্যামি ওয়াইনহাউজ তাকে সবচেয়ে বেশি প্রভাবিত করেছে।  রোলিং স্টোন এর সাথে এক সাক্ষাৎকারে, স্মিথ, হুইটনি হাউস্টন এবং মারিয়া ক্যারের কন্ঠকে শ্রেষ্ঠ আর এন্ডবি কন্ঠ হিসেবে উদ্ধৃত করেন।  এই গায়ক ক্রিস্টিনা এগুয়েলেরা, বেয়ন্সে, ব্রান্ডি, এবং লেডি গাগা এর দ্বারা তিনি প্রভাববান বলে প্রকাশ করেন।  স্মিথ তার কিন্নরকণ্ঠী কন্ঠস্বর সম্পর্কে বলেন: ""শুধু এগুলোই আমি শুনেছি। আমি গত দু-বছর আগ পর্যন্ত কোনো গায়কের গান শুনিনি। আমি শুধু হুিটনি হাউস্টন, চাকা খান এর শক্তিশালী কন্ঠ শুনতাম"।"
ব্যক্তিগত জীবন
২০১৪ সালে, স্মিথ জনগণের নিকট নিজেকে সহকামী হিসাবে প্রকাশ করে আলোচোনায় আসেন। তিনি অভিনেতা এবং মডেল জনাথন জিজেলের সাথে তার বিচ্ছেদ হওয়ার পর,  তাদের সম্পর্ক থাকার সত্যতা স্বীকার করেন।  ২০১৫ সালের গ্রামি অ্যাওয়ার্ডে, যেখানে তিনি ৪টি বিভাগেই বিজয়ী হয়েছিলেন, তিনি বলেন, "আমি সেই পুরুষকে ধন্যবাদ জানাতে চাই, যার সম্পর্কে এই গানগুলো করা, গত বছর আমি যার প্রেমে  পড়ি। আমার হৃদয় বিচ্ছেদ করার জন্য তোমাকে ধন্যবাদ, কারণ তুমিই আমাকে ৪টি গ্রামি এনেদিলে!". ৪মিউজিকএর সাথে একটি সাক্ষাৎকারে, স্মিথ তার আবেগপূর্ণ- বাধ্যতামূলক ব্যাধি সাথে সংগ্রামের বিষয়ে কথা বলেন।তিনি বলেন" আমার খুবই বাজে মাত্রার ওসিডি রয়েছে, এবং এই মূহূর্তে এটা কিছুটা অধিক খারাপের দিকে যাচ্ছে।" আমি বাসা থেকে বের হওয়ার আগে পানির ট্যাপ/নল দেখে নিতে হয়, যাতে আমি নিশিন্ত হতে পারি সবকিছু দেখে নেওয়া হয়েছে কিনা তথাপি যদি ওখানে বন্যা হয়ে যায়"। তিনি গায়িকা লিলি এলেন এবং অভিনেতা এলফি এলেন এর চাচাতো ভাই। স্মিথ তার কাছের বন্ধু এবং সাহায্যকারী গায়ক জিমি নেপ্সের ছেলের ধর্মপিতা। স্মিথের মতে, তিনি একজননারীবাদী।
ঠাকুরগাঁও চিনি কল লিমিটেড
ঠাকুরগাঁও চিনি কল লিমিটেড বাংলাদেশের ঠাকুরগাঁও জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
অবস্থান
বাংলাদেশের উত্তরাঞ্চলের রংপুর বিভাগের ঠাকুরগাঁও জেলার সদর উপজেলার প্রধান সড়কে এই শিল্প কমপ্লেক্সটি অবস্থিত।
ইতিহাস
১৯৫৬ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এটিতে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
উৎপাদন ক্ষমতা
প্রতিষ্ঠাকালীন সময় এই মিলের দৈনিক আখ মাড়াই করার ক্ষমতা ছিলো ১,০১৬ মেট্রিক টন ও বার্ষিক চিনি উৎপাদন ক্ষমতা ছিল ১০,১৬০ মেট্রিক টন; তবে পরবর্তীতে ১৯৬৬-৬৭ মৌসুম থেকে এর আখ মাড়াই ক্ষমতা বৃদ্ধি করে দৈনিক ১,৫২৪ মেট্রিক টন এবং বার্ষিক চিনি উৎপাদনের ক্ষমতা ১৫,২৪০ মেট্রিক টন করা হয়।
উৎপাদিত পণ্য
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
পুসি (শক্তিবর্ধক পানীয়)
উপকরণ
পুসি কার্বনযুক্ত জল, চিনি, আঙ্গুরের রস ও ভেষজ এবং অন্যান্য ফলের মিশ্রণ থেকে তৈরি। এর ক্যাফেইন গুয়ারানা থেকে আসে। পুসি "১০০% প্রাকৃতিক" হিসাবে বিজ্ঞাপন দেওয়া হয় কারণ এতে কোন কৃত্রিম সংযোজনা নেই।
ইতিহাস
শিয়েরার ২০০৪ সালে বিশ্ববিদ্যালয় থেকে বেরিয়ে একটি প্রাকৃতিক শক্তিবর্ধক পানীয় নিয়ে এসেছিলেন। ভার্জিন গ্রুপের ভার্জিন ব্র্যান্ডের নাম থেকে অনুপ্রাণিত হয়ে শিয়েরার তার পানীয়ের নাম পুসি দেওয়ার সিদ্ধান্ত নেন।
শিয়েরার ২০০৬ সালে এই সংস্থাটি চালু করেন এবং ২০০৭ সালে পুসির বিপণন শুরু করেন। প্রাথমিকভাবে শিয়েরার তার শয়নকক্ষ থেকে সংস্থাটি পরিচালনা করতেন এবং এই পানীয় বিভিন্ন ক্লাবে পৌঁছে দিতেন। ২০১১ সালের গ্রীষ্মের নাগাদ পুসি টেসকো এবং সেলফ্রিজ সহ যুক্তরাজ্যের ৩০০০ দোকানে পৌছায় এবং প্রতি মাসে ২০০,০০০ পর্যন্ত ক্যান বিক্রি সহ ১৮ টি দেশে রফতানি পৌঁছে গিয়েছিল। ২০১২ সালের এপ্রিলের মধ্যে পুসির বিক্রি বেড়ে প্রতি মাসে ৫০০,০০০ ক্যানে পৌঁছে।
আজ, সংস্থাটি আনুমানিক আয় $১৪.৬ মিলিয়ন ডলার এবং ৯৪ জনকে নিয়োগ দিয়েছে।
বিজ্ঞাপন
এএসএ পোস্টার সম্পর্কে ১৫৬ টি অভিযোগ পেয়েছিল যার মধ্যে ছয়টি বিষয় বিবেচনা করা হয়েছিল। এএসএ স্বীকার করে নিয়েছিল যে লোকেরা পুসি শব্দটিকে যোনির অপশব্দ বলে মনে করছে। এএসএ পরামর্শ দিয়েছিল যে পুসি ড্রিংকস লিমিটেড শব্দটির দ্বৈত অর্থ সম্পর্কে সচেতন এবং প্রথম পোস্টারে এটি ঠিক আছে। কিন্তু গৌণ অর্থে যেটি "খাঁটি" নয় এবং এটি একটি "সমস্যা" ছিল। যেমন পোস্টারটি যৌনতা স্পষ্ট এবং আপত্তিকর বলে মনে করা হয়েছিল। এএসএ আরও রায় দিয়েছিল যে বড় বাচ্চারা দ্বৈত অর্থ সম্পর্কে সচেতন, পোস্টারটি যেখানে শিশুরা দেখতে পারে এমন স্থানে স্থাপন করা অনুপযুক্ত ছিল। দ্বিতীয় পোস্টার সম্পর্কিত অনুরূপ অভিযোগগুলিকেও আমলে নেয়া হয়নি, যেমন অভিযোগ ছিল যে প্রথম পোস্টারটি ধর্মীয় লোকদের জন্য আপত্তিজনক ছিল। দুটি ইস্যুই রাখা হয়েছিল এবং এএসএ প্রথম পোস্টারটিকে নিষিদ্ধ করেছিল।
পুসি ডিংকস লিমিটেড পুসি শব্দের অর্থের জন্য অক্সফোর্ড ইংলিশ ডিকশনারি ব্যবহার করার দাবি জানিয়েছিল এবং ব্র্যান্ড নামটি যোনি দ্বারা প্রভাবিত হয়নি বলে স্পষ্ট জানিয়েছিল। তারা নির্দোষিতা ভাব করে প্রশ্ন তোলেন লোকেরা কেন এই শব্দের অশ্লীল অর্থ গ্রহণ করবে তা নিয়ে। তারা আরও জিজ্ঞাসা করেছিল যে প্রাচীন মিশরীয়রা বিড়ালদের উপাসনা করায় ধর্মীয় লোকেরা কেন অসন্তুষ্ট হবে। রিচার্ড ব্রানসন এএসএর একটি পুসির বিজ্ঞাপন নিষিদ্ধকরণকে ১৯৭০ এর দশকের সেক্স পিস্তল নিষিদ্ধের সাথে তুলনা করে বলেছিলেন যে, এই নিষেধাজ্ঞা ব্র্যান্ডের প্রভাব ও বিক্রয় দুটোই বাড়িয়ে তুলবে, এই প্রক্রিয়া স্ট্রাইস্যান্ড এফেক্ট হিসাবে পরিচিত।
২০০৯ সাল থেকে দুই বারের সুপারবাইক বিশ্ব চ্যাম্পিয়ন ট্রয় কর্সার পুসিকে সমর্থন করেছেন, যিনি কখনও কখনও তাঁর হেডগিয়ারে (হেলমেটে) পানীয়টি প্রচার করেন।
একুশে সাহিত্য পুরস্কার
একুশে সাহিত্য পুরস্কার চট্টগ্রাম সিটি কর্পোরেশন কর্তৃক প্রবর্তিত বাৎসরিক একুশে স্মারক সম্মাননা পদক ও একুশে সাহিত্য পুরস্কারের অংশ। বাংলা সাহিত্যের বিভিন্ন শাখায় জাতীয় পর্যায়ে নির্দিষ্ঠ অবদানের স্বীকৃতি প্রদানের উদ্দেশ্যে ২০১৪ সাল থেকে প্রতিবছরের ফেব্রুয়ারি মাসে এই পুরস্কার প্রদান করা হয়।
পদক
প্রত্যেক পদকপ্রাপ্তকে একটি মানসন্মত পদক, একটি সম্মাননা স্মারক এবং পুরস্কারের অর্থমূল্য প্রদান করা হয়ে থাকে।
২০১৪
২০১৪ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।
২০১৫
২০১৫ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।
২০১৭
২০১৬ সালের ফেব্রুয়ারি মাসে চট্টগ্রাম নগরির মুসলিম ইনস্টিটিউট হল প্রাঙ্গণে চট্টগ্রাম সিটি কর্পোরেশনের বইমেলার সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।
২০১৮
২০১৮ সালের ২৫ ফেব্রুয়ারি ৩ জনকে পুরস্কার ও সংবর্ধনা প্রদান করা হয়।
২০১৯
২০১৯ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৪ জনকে পুরস্কার ও সংবর্ধনা প্রদান করা হয়।
২০২৩
২০২৩ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।
নারিন্দা সরকারি উচ্চ বিদ্যালয়
নারিন্দা সরকারি উচ্চ বিদ্যালয় বাংলাদেশের ঢাকা জেলার গেন্ডারিয়া থানাধীন নারিন্দায় অবস্থিত একটি বালক উচ্চ বিদ্যালয়। এটি ১৯৬৩ খ্রিস্টাব্দে প্রতিষ্ঠিত হয়। এখানে বাংলা ভাষায় প্রথম থেকে দশম শ্রেণি পর্যন্ত পাঠদান করা হয়। বিদ্যালয়টি বাংলাদেশ সরকারের শিক্ষা মন্ত্রণালয়ের নীতিমালা অনুসরণ করে।
অবস্থান
বিদ্যালয়টি নারিন্দার খ্রিস্টান কবরস্থানের পিছনে এবং মাধ্ব গৌড়ীয় মঠ এর সন্নিকটে ভগবৎ সাহা শঙ্খনিধি রোডে অবস্থিত।
অবকাঠামো
বিদ্যালয়টিতে তিনটি চারতলা ভবন, একটি কমনরুম (ছাত্রদের কক্ষ), পাঠাগার, কম্পিউটার গবেষণাগার, বিজ্ঞানাগার এবং একটি বড় খেলার মাঠ রয়েছে। বিদ্যালয় প্রাঙ্গণে বিভিন্ন ফুল ও ফলের গাছ দেখা যায়। বিদ্যালয়ে প্রাতঃ ও দিবা, দুটি শাখায় ছাত্রদের পড়ানো হয়। এখানে একজন প্রধান শিক্ষক, দুজন সহাকারী প্রধান শিক্ষক এবং প্রায় ৬৫ জন শিক্ষক রয়েছেন।
সহপাঠক্রমিক কার্যাবলি
নারিন্দা সরকারি উচ্চ বিদ্যালয়ে পড়ালেখার পাশাপাশি ছাত্ররা বিএনসিসি, স্কাউটিং, রেড ক্রিসেন্ট প্রভৃতি কার্যক্রমে অংশগ্রহণ করে থাকে। হ্যান্ডবল, ক্রিকেট, সোসার, অ্যাথলেটিক্স ও বিতর্ক প্রতিযোগিতাসহ বিভিন্ন জাতীয় ক্রীড়া প্রতিযোগিতায় স্কুলের খেলার দল নিয়মিত অংশগ্রহণ করে।
সুবর্ণ জয়ন্তী উদ্‌যাপন
২০১৩ সালে নারিন্দা সরকারি উচ্চ বিদ্যালয়ের সুবর্ণ জয়ন্তী উদযাপিত হয়। অনুষ্ঠানে প্রধান অতিথি ছিলেন বাংলাদেশের শিক্ষামন্ত্রী নুরুল ইসলাম নাহিদ। এছাড়া নারিন্দা সরকারি উচ্চ বিদ্যালয় অ্যালামনাই অ্যাসোসিয়েশনের সভাপতি এ কে এম নুরুল ফজল বুলবুল, সাধারণ সম্পাদক মকবুল ইসলাম টিপু, বসুন্ধরা গ্রুপের চিফ মার্কেটিং প্রমোশন অফিসার মো. সাইফুল ইসলাম হেলালী, স্কুলের প্রধান শিক্ষক মোছা. সাহিনা আখতার প্রমুখ অনুষ্ঠানে উপস্থিত ছিলেন। এ অনুষ্ঠানে ৫০ পাউন্ড ওজনের একটি কেক কাটা হয়। এসময় আলোচনা অনুষ্ঠান, স্মৃতি রোমন্থন ও সাংস্কৃতিক অনুষ্ঠানের আয়োজন করা হয় যেখানে শিক্ষকসহ পাঁচ শতাধিক প্রাক্তন শিক্ষার্থী অংশগ্রহণ করেন।
খিঞ্জন জেলা
খিঞ্জন জেলা (জনসংখ্যা: ২৯,৬০০) আফগানিস্তানের বাগলান প্রদেশের দক্ষিণ অংশ হিন্দু কুশ পাহাড়ের পাদদেশে অবস্থিত একটি জেলা। জেলাটির রাজধানী শহর হচ্ছে খেঞ্জান। এখানকার প্রধান মহাসড়ক কাবুল-কুন্দুজ দক্ষিণ-পশ্চিমে জেলার মধ্য দিয়ে অতিক্রম করেছে।জাতিগতভাবে হাজারা সম্প্রদায়ের মোট জনসংখ্যার প্রায় ৮৫% রয়েছে, যেখানে পশতু, তাজিক এবং উজবেকদেরও বাকী বসতি রয়েছে।
মণিপুর বিধানসভা
মণিপুর বিধানসভা হলো মণিপুরের এককক্ষবিশিষ্ট রাজ্য আইনসভা।
বর্তমান সভা
২৫ জুন ২০২০ অনুযায়ী।
চালডাল.কম
চালডাল.কম (Chaldal.com); ২০১৩ সালে প্রতিষ্ঠিত একটি বাংলাদেশী অনলাইন মুদি এবং খাদ্য পণ্য সরবরাহকারী প্রতিষ্ঠান। ব্যবহারকারীগণ প্রতিষ্ঠানটির ওয়েবসাইট এবং মোবাইল অ্যাপ্লিকেশনের মাধ্যমে ফল এবং সবজি, মাংস এবং দুগ্ধ, মুদিপণ্য, এবং ব্যক্তিগত যত্ন ও গৃহস্থালি সামগ্রী ক্রয় করতে পারেন। বর্তমানে এটি পুরান ঢাকা এর কিছু অংশ ব্যতীত ঢাকা শহরের সকল এলাকায় সেবা প্রদান করছে।
ইতিহাস
ওয়াসিম আলীম (প্রতিষ্ঠাতা ও সিইও), জিয়া আশরাফ (প্রতিষ্ঠাতা এবং সিওও), এবং তেজাস বিশ্বনাথ (প্রতিষ্ঠাতা ও সিটিও) কর্তৃক চালডাল প্রতিষ্ঠিত হয়। প্রতিষ্ঠার পর কোম্পানিটি বিশ্বব্যাংকের আইএফসিসহ (ইন্টারন্যাশনাল ফাইন্যান্স কর্পোরেশন) বিভিন্ন মাধ্যম থেকে অর্থায়ন পেয়ে থাকে।   প্রতিষ্ঠানটি তাদের ৭টি গুদামঘর থেকে গুদামজাত পণ্য সরবরাহ করে থাকে।
অর্জন
চালডাল.কম ২০১৫ সালের সেরা ৫০০ স্টার্টআপের তালিকায় নবম স্থান অর্জন করে। তালিকাটি করেছিল ফোর্বস ম্যাগাজিনের স্টার্টআপ এসিষ্টার ‘ওয়াই কম্বিনেটর’।  এটি দ্য ডেইলি স্টার ই-বিজনেস অফ দ্য ইয়ার ২০১৭ পেয়েছে। ‘এফটি/আইএফসি ট্রান্সফরমেশনাল বিজনেস অ্যাওয়ার্ড ২০১৮’ এর তালিকায় চালডাল ডটকমের নাম উঠে আসে।
ফিলিস্তিনি সাহিত্য
ফিলিস্তিনি সাহিত্য  বলতে আরবি ভাষায় ফিলিস্তিনিদের রচিত উপন্যাস, ছোট গল্প এবং কবিতাসমূহকে বোঝানো হয়।  আরবি সাহিত্যে সমসাময়িক ফিলিস্তিনি সাহিত্যের বিশেষত্ব হলো অত্যন্ত উচ্চস্তরের বিদ্রূপ সাহিত্য, অস্তিত্ববাদ এবং আত্মপরিচয়ের আলোচনা। দখলদারিতার বিরুদ্ধে প্রতিরোধ, নির্বাসন, বিচ্ছেদ, জন্মভূমির প্রতি আশা এবং ভালোবাসা ইত্যাদি ফিলিস্তিনি সাহিত্যের সাধারণ আলোচ্য বিষয়।
সাধারণ পর্যালোচনা
ফিলিস্তিনি সাহিত্য আরবি সাহিত্যের বিভিন্ন শাখার মধ্যে একটি,  এটার সম্পর্ক ফিলিস্তিনি জাতীয়তার সাথে, কোন এলাকার সাথে নয়। সাধারণত মিশরি সাহিত্য বলতে মিশরে রচিত সাহিত্যকে বোঝানো হয়, জর্দানি সাহিত্য বলতে জর্দানে রচিত সাহিত্যকে বোঝানো হয়, একইভাবে ১৯৪৮ সালের আরব-ইসরায়েল যুদ্ধের পূর্ব পর্যন্ত ফিলিস্তিনি সাহিত্যও একটি এলাকার সাথে সম্পর্কিত ছিল। ১৯৪৮ সালের নাকবার পর থেকে ফিলিস্তিনি সাহিত্য বলতে "ফিলিস্তিনিদের রচিত সাহিত্যকে"  <sup class="reference" style="white-space:nowrap;">:9 বোঝানো হয়, রচয়িতা যে দেশেই বসবাস করুন না কেন।
এ ছাড়াও, ফিলিস্তিনি সাহিত্য সারা বিশ্বে চলমান উৎপীড়ন এবং বৈষম্য সম্পর্কে কথা বলে। ফিলিস্তিনের শীর্ষস্থানীয় সাহিত্যিক গাসসান কানাফানি, যিনি ফিলিস্তিনি প্রতিরোধ সাহিত্য পরিভাষাটি প্রথম ব্যবহার করেন, তিনি তাঁর বইয়ে লিখেন, "আমি আমার গল্পগুলোর চরিত্রসমূহকে কোন ধরনের মনোভাব সংবরণ ছাড়াই তাদের অবস্থান ব্যক্ত করার স্বাধীনতা দিয়েছি।". ফিলিস্তিনি কবিদের লেখায়ও এই আন্তর্জাতিক একতাবোধ পাওয়া যায়, উদাহরনস্বরূপ  মাহমুদ দারউইশ, সামিহ আল কাসিম প্রমূখের কবিতার কথা বলা যায়।
১৯৪৮ সালের নাকবা এবং ১৯৬৭ সালের ছয় দিনের যুদ্ধের মধ্যবর্তী সময়ে ফিলিস্তিনি প্রতিরোধ সাহিত্য  ফিলিস্তিনিদের আত্মপরিচয় রক্ষায় গুরুত্বপূর্ণ ভূমিকা পালন করে; দুই যুগের মধ্যে একটি সেতুবন্ধন রচনা করে, সশস্ত্র প্রতিরোধের অনুপস্থিতিতে যা ফিলিস্তিনিদের আত্মপরিচয় টিকিয়ে রাখতে সাহায্য করে। গাসসান কানাফানি তাঁর Palestinian Resistance Literature Under Occupation  বইয়ে উল্লেখ করেন, "সশস্ত্র প্রতিরোধের মতোই ফিলিস্তিনি প্রতিরোধ সাহিত্য ঐতিহাসিক ধারাবহিকতায় একটি নতুন মাত্রার সংযোজন করে, যা ফিলিস্তিনিদের জীবন থেকে গত অর্ধশতাব্দিতেও বিচ্ছিন্ন হয় নি।”.
১৯৬৭ সালের পর থেকে অধিকাংশ সমালোচকই ফিলিস্তিনি সাহিত্যকে সাহিত্যিকদের ভৌগোলিক অবস্থান বিবেচনা করে মোটা দাগে তিন ভাগে বিভক্ত করেছেন। যেমন: ১) ইসরায়েলের ভিতরে বসবাসকারীদের সাহিত্য ২) দখলিকৃত অঞ্চলের  ফিলিস্তিনিদের সাহিত্য ৩) মধ্যপ্রাচ্যসহ অন্যান্য দেশে (ফিলিস্তিনি ডায়াস্পরায়) অবস্থানরত ফিলিস্তিনিদের সাহিত্য.
হান্নাহ আমিত-কোচাভি  মাত্র দুটি ভাগ বা শাখাকে সমর্থন করেন: ইসরায়েল রাষ্ট্রের ভিতরে লেখা সাহিত্য এবং এর বাইরে লেখা সাহিত্য। <sup class="reference" style="white-space:nowrap;">:11 এছাড়াও তিনি ১৯৪৮ সালের পূর্বে ও পরে রচিত সাহিত্যের মধ্যেও পার্থক্য আছে বলে মনে করেন।  ২০০৩ সালে Studies in the Humanities জার্নালে প্রকাশিত একটি নিবন্ধে স্টিভেন সালাইতা ইংরেজি ভাষায় রচিত সাহিত্যকর্ম নিয়ে গঠিত চতুর্থ আরেকটি শাখার কথা উল্লেখ করেন, বিশেষত মার্কিন যুক্তরাষ্ট্রের ফিলিস্তিনি অবিভাসীদের লেখা,  যেগুলোকে তিনি "ফিলিস্তিন বিষয়ে বিদেশে রচিত সাহিত্য" বলে আখ্যায়িত করেছেন। মরিস এবিলিনির মতে ফিলিস্তিনিদের লেখা ইংরেজি সাহিত্যকে চতুর্থ শাখা মনে করা যথেষ্ট নয়। কেননা, ফিলিস্তিনিদের নিজেদের ভূমি থেকে স্থানচ্যুতির কারণে তাদের মধ্যে যে ভাষাগত ও সাংস্কৃতিক বৈচিত্র্য সৃষ্টি হয়েছে, তা শুধুমাত্র আরবি ও ইংরেজিভাষী অঞ্চলে সীমাবদ্ধ নয়। এ জন্য এবিলিনি একটি বহুভাষিক শাখা প্রস্তাব করেন, যে শাখার অন্তর্ভুক্ত হবে ফিলিস্তিনি অথবা ফিলিস্তিনি বংশোদ্ভূতদের লেখা ইংরেজি, ইতালীয়, ডেনিশ, হিব্রু এবং অন্যান্য ভাষায় লেখা সাহিত্যকর্ম।
ফিলিস্তিনি সাহিত্য তীব্র রাজনৈতিক হতে পারে, যেমনটা জোর দিয়ে বলেছেন সালমা খাদরা জায়ুসি এবং ঔপন্যাসিক লাইনা বদর, যারা ফিলিস্তিনিদের “সামষ্টিক পরিচয়” এবং তাদের সংগ্রামের বিষয়ে অভিব্যক্তি প্রকাশের কথাও উল্লেখ করেছেন।. উদাহরনস্বরূপ কবি মউরিদ বারগউতি বলেন, "কবিতা কোন সরকারি চাকুরে নয়, কোন সৈনিকও নয়, কবিতা কারো অধীনস্থ নয়।"
কবিতা
প্রাক ইসলামী যুগের ক্লাসিক রীতির কবিতা ফিলিস্তিনে অত্যন্ত জনপ্রিয়।  ২০ বছর আগেও স্থানীয় লোক সঙ্গীত আবৃত্তি করা প্রতিটি ফিলিস্তিনি শহরের সাধারণ বৈশিষ্ট্য ছিল।
১৯৪৮ সালের নাকবার পর কবিতা রাজনৈতিক কর্মকান্ডের মাধ্যমে পরিণত হয়।  যে সকল ফিলিস্তিনি ১৯৫২ সালের নাগরিকত্ব আইনের পর ইসরায়েলের আরব নাগরিক হয়েছিলেন, তাদের কেন্দ্র করে প্রতিবাদী কবিতার একটি ধারা প্রতিষ্ঠিত হয়, যে ধারাটিতে মাহমুদ দারউইশ, সামিহ আল কাসিম এবং তাওফিক আল যায়াদের মতো কবিরা সম্পৃক্ত ছিলেন।
পদকজয়ী কবি, নাট্যকার এবং লেখক নাতালি হানযালে অনেক লেখা বিভিন্ন কাব্যসমগ্র ও ম্যাগাজিনে প্রকাশিত হয়। তাঁর লেখা ১২ টি ভাষায় অনুদিত হয়।   তিনি গবেষণা এবং অনুবাদের মাধ্যমে বিশ্বসাহিত্যে সুপরিচিত হন। তিনি The Poetry of Arab Women (আরব মহিলাদের কবিতা) শীর্ষক একটি কবিতা সমগ্র সম্পাদনা করেন, যেটি আরব মহিলা কবিদের পশ্চিমা বিশ্বের পাঠকদের নিকট পরিচিত করে তুলে।
ফিলিস্তিনি কবিরা প্রায়ই তাদের হারানো মাতৃভূমির প্রতি তাদের ভালোবাসা এবং প্রত্যাশা বিষয়ে কবিতা লিখে থাকেন।
হেকায়াতি/গল্পকথক
গল্প কথন আরবিভাষী দেশ সমূহের সাংস্কৃতিক জীবনের অংশ। আরব্য রজনীর গল্পগুলো আরবি সংস্কৃতিতে কোন ব্যতিক্রম নয়। ফিলিস্তিনের প্রতিটি ছোট শহরএবং গ্রামে ভ্রাম্যমাণ হেকায়াতি/গল্পকথকরা ভ্রমণ করে এবং তাদের জানা গল্পগুলে বলে। যে গল্পগুলো গল্পকথকরা একদা সব বয়সের শ্রোতাদের বলতেন, বর্তমানে সেগুলো ফিলিস্তিনি ডায়াসপরা থেকে শিশুতোষ বই হিসেবে প্রকাশিত হচ্ছে।
আসবাবপত্র
থাম্ব|আসবাবপত্রআসবাবপত্র বলতে সেই সব বস্তুকে বোঝায় যা মানুষের বিভিন্ন কাজে (যেমন: শোয়া, বসা) সাহায্য করে ও আরামদায়ক করে। তাছাড়া বিশেষ কিছু কাজ (যেমন:লেখা, পড়া) করার জন্য কোনো কিছুকে আনুভূমিক উচ্চতায় আনতে কিছু আসবাব সাহায্য করে।আবার ঘরের নানা সামগ্রি সাজিয়ে রাখতে আসবাব ব্যবহার করা হয় । কাঠ ,বাশ ,প্লাস্টিক ইত্যাদি উপাদান আসবাবপত্র তৈরি করতে প্রয়োজন। কারুকাজ এর মাধ্যমে আসবাবপত্র কে সুন্দর ও মনোরম করা হয়।
ইতিহাস
একটি গবেষণায় বলা হয়েছে প্রায় ত্রিশ হাজার বছর আগ থেকে মানুষ কাঠ ,পাথর ইত্যাদির সাহায্য আসবাব তৈরি শিখেছে। স্কটল্যান্ডের ৫ হাজার বছর পুরোতন সভ্যতায় নানা ধরনের পাথরের আসবাব পাওয়া গেছে।প্রাচীন মিশরীয়রা যে নানারকম আসবাবপত্র ব্যবহার করত তার প্রমাণ পাওয়া গেছে।
দেশি আসবাবপত্র
বাংলাদেশ বা বাংলা অঞ্চলে আসবাব বলতে সাধারণত বাংলার গ্রাম দেশের মানুষের নিজেদের জন্য তৈরি আসবাব। যেমন: খাট,বিছানা(কারুকাজ মণ্ডিত )এগুলো বাংলার মানুষের সংস্কৃতির সঙ্গে জড়িয়ে থাকে।
কাঠের প্রকার
বিভিন্ন প্রকার উপাদান আসবাব তৈরিতে ব্যবহৃত হলেও কাঠই প্রধান উপাদান। প্রায় সব রকমের কাঠ আসবাব তৈরিতে ব্যবহার হয় । শক্ত ও নরম উভয় প্রকার কাঠ ব্যবহার উপযোগি। তবে শক্ত কাঠ বেশি ভাল । ওক, মেহগনি, চেরি ইত্যাদি গাছে শক্ত কাঠ পাওয়া যায়।
আর জিয়াউ
থাম্ব|এক খণ্ড গাধার চামড়ার জেলাটিন
গাধার চামড়ার জেলাটিন বা গাধার চামড়ার আঠা হল একধরনের জেলাটিন যা গাধা র  চামড়াকে সেদ্ধ ও ভেজানোর ফলে পাওয়া যায়  । এটি চীনের ঐতিহ্যবাহী  ঔষধের  উপাদান হিসাবে ব্যবহৃত হয়,   যেখানে একে এজিও বলা হয় (সরলীকৃত চীনা: 阿胶; ঐতিহ্যবাহী চীনা: 阿膠; পিনয়িন: ই জিওও)
জিলটিন চীনের বেশ কয়েকটি উপকূলীয় প্রদেশে উৎপাদিত হয়: জিয়াংসু, ঝিজিয়াং, শানডং। শানডংয়ের দোং কাউন্টি থেকেই মূলত "ইজিও" নামটি এসেছিল। থাম্ব|গাধা ফরাসী জেসুইটস ডোমিনিক পারেনিন এর একটি সিএ ১৭২৩ হিসাব অনুযায়ী  দোং'এ একটি কূপ ছিল যা  বন্ধ এবং সিল করে রাখা হত এবং এটি তখনই খোলা  হত যখন সম্রাটের দরবারে ইজিও প্রস্তুত করার জন্য জল ব্যবহার করার প্রয়োজন হত।
উৎপাদন
পেরেনিনিনের মতে, পণ্যটি শরতের শেষের দিকে এবং শীতের সময় (ফসল কাটার পরে থেকে মার্চের শুরু পর্যন্ত) ঐতিহ্যগতভাবে প্রস্তুত করা হত। এটি সদ্য মৃত  স্বাস্থ্যবান কালো গাধাটির ত্বক থেকে তৈরি হত বলে জানা যায়। যেহেতু এই উপাদানের সরবরাহ সীমাবদ্ধ ছিল, তাই ধারণা করা হয় যে  প্রচুর পরিমাণে "জাল" ইজিও তৈরি করা হয়েছিল । খচ্চর, ঘোড়া, উট, শূকরের চামড়া  এমনকি কখনও কখনও  পুরানো জুতো থেকেও তৈরি করা হত । তবে ভোক্তাদের প্রতারিত করার জন্য  এতে কিছুটা আসল উপাদানও যুক্ত করা হত ।
জেসুইটস উল্লেখ করেছেন যে আসল ইজিওর কটু স্বাদ বা গন্ধ না থাকলেও জাল পণ্যটি তার কটু গন্ধ এবং স্বাদ দ্বারা পৃথক করা যেত, এমনকি এটি শূকর চর্ম থেকেও তৈরি করা হলেও  (যা সম্ভবত ধারণা করা হত যে, আসল জিনিসটির অনেকটাই কাছাকাছি মানের ) ।
একবিংশ শতাব্দীতে, ইজিও উত্পাদনকারীরা সত্যিকারের গাধার চামড়া সরবরাহে সমস্যার সম্মুখীন হতে হয়, কারণ আজকাল অনেক কম মানুষ এই প্রাণী লালন পালন করে। ক্রমহ্রাসমান সরবরাহ  এবং সরবরাহের পাশাপাশি এজিওর ব্যাপক চাহিদার কারণে চীনে গাধার চামড়ার দাম অনেক বেড়ে গিয়েছে।  তাছাড়া দেশের বাইরে থেকে পশুর  চামড়া আমদানিতে নিষেধাজ্ঞার সম্মুখীন হতে হয়। কিন ইউফেং যিনি  একটি বড় ইজিও প্রস্তুতকারক প্রতিষ্ঠানের চেয়ারম্যান এবং শানডংয়ের প্রাদেশিক আইনসভার সদস্য  গাধার খামার তৈরি করার জন্য সরকারের সহায়তার পক্ষে পরামর্শ দিয়েছেন।
গাধা চুরি এবং গাধার সংখ্যা হ্রাস
২০১০ এর দশকের মাঝামাঝি সময়ে, বিশ্বের বহু জায়গায় গাধার দাম চীন ভেষজবাদের দাবির মধ্যে তীব্রভাবে বৃদ্ধি পেতে শুরু করে। উগান্ডা, তানজানিয়া, বোতসোয়ানা, নাইজার, বুর্কিনা ফাসো, মালি এবং সেনেগাল চীনে গাধার রফতানি নিষিদ্ধ করে দিয়েছিল । নভেম্বরে 2017 সালে এক প্রত্যক্ষদর্শীর ভিডিও ফুটেজে দেখানো হয়েছিল যে শিশু গাধাগুলি স্লেজ হাতুড়ি  দ্বারা হত্যা করা হচ্ছে বা তাদের জবাই করে  হত্যা করা হচ্ছে যে ফুটেজটি পিপল ফর দি ইথিকাল ট্রিটমেন্ট অফ অ্যানিম্যালস এশিয়া থেকে মুক্ত করা হয়েছিল । 2019 সালে দ্য গার্ডিয়ান  হতে প্রাপ্ত প্রতিবেদনে জানা যায় যে ইজিওর বিশ্বব্যাপী চাহিদা মেটাতে 4.8 মিলিয়ন গাধার চামড়া প্রয়োজন।
ব্যবহার
চীনারা বিভিন্ন ধরনের অসুস্থতা থেকে আরোগ্য লাভের উদ্দেশ্যে এটি ব্যবহার করে থাকে। 5 থেকে 10 গ্রাম পরিমাণ মতো গরম জল বা ওয়াইনে দ্রবীভূত করা হয়  এবং ঐতিহ্যবাহী চীনা মেটেরিয়ায় মেডিকেতে অন্যান্য উপাদানের সাথে মিশ্রিত করা হয় বা এমনিই গ্রহণ করা  হয়ে থাকে। এটি বিশ্বাস করা হয় যে গাধার চামড়ার  জেলাটিন রক্তক্ষরণ, মাথা ঘোরা, অনিদ্রা এবং শুকনো কাশি ইত্যাদির মতো বিভিন্ন রোগ উপশম করতে সক্ষম।
ইজিওর ভোজ্য রূপটি প্রায়শই বাদাম এবং তিলের বীজের সাথে মিশ্রিত করা হয় এবং শানডংয়ের একটি  বিখ্যাত জলখাবার হিসাবে পরিবেশন করা হয়। এটি খেজুরের ওপর একটি ভোজ্য প্রলেপ হিসাবে ব্যবহার করা হয়ে থাকে, যা নাস্তায় এক ভিন্ন মাত্রা যোগ করে।
শানডং প্রদেশের বেশ কয়েকটি উৎপাদনকারী প্রতিষ্ঠান "গু ইউয়ান গাও" (固 元 膏) নামে একটি ইজিওও বার তৈরি করে। গু ইউয়ান গাও এজিও, বাদাম, তিল, চাইনিজ খেজুর এবং রান্নার ওয়াইন দিয়ে তৈরি একটি  সুস্বাদু বার।
রক্তাল্পতার চিকিত্সায় এটির আণবিক ভিত্তি কমপক্ষে একাধিক পদ্ধতির সংমিশ্রণে পেপটাইডিক উপাদানগুলি থেকে কিছু অংশ নিয়ে প্রদর্শিত হয়েছে। কোলা কোরি আসিনির হেমাটোপোয়েটিক প্রভাব রেডিওথেরাপি বা কেমোথেরাপির কারণে মেলোসাপ্রেশনে ভোগা ক্যান্সার রোগীদের উপকারে আসতে পারে।
লিবিয়া
লিবিয়া (ليبيا, ), আনুষ্ঠানিকভাবে 'লিবিয়া রাজ্য' (دولة ليبيا) উত্তর আফ্রিকায় ভূমধ্যসাগরের দক্ষিণ তীরে অবস্থিত একটি রাষ্ট্র। লিবিয়ার উত্তরে ভূমধ্যসাগর, পূর্বে মিশর, দক্ষিণ-পূর্বে সুদান, দক্ষিণে চাদ ও নাইজার, এবং পশ্চিমে আলজেরিয়া ও তিউনিসিয়া অবস্থিত। ভূমধ্যসাগরের তীরে অবস্থিত ত্রিপোলি শহর লিবিয়ার বৃহত্তম শহর ও রাজধানী।
বার্বার জাতির লোকেরা লিবিয়ার আদিবাসী। খ্রিস্টীয় ৭ম শতকে এখানে আরবদের আগমন ঘটে। বর্তমান লিবিয়ার অধিবাসীরা এই দুই জাতের লোকের মিশ্রণ। স্বল্পসংখ্যক বার্বার এখনও দেশের দক্ষিণ প্রান্তসীমায় বাস করে। লিবিয়ার সংখ্যাগুরু লোক ইসলাম ধর্মাবলম্বী। ইসলাম এখানকার রাষ্ট্রধর্ম এবং আরবি ভাষা সরকারি ভাষা।
১৯৫০-এর দশকে খনিজ তেল আবিষ্কারের আগে লিবিয়া একটি দরিদ্র রাষ্ট্র ছিল। পেট্রোলিয়ামের বিরাট মজুদ আবিষ্কারের পর থেকে লিবিয়া আফ্রিকার সবচেয়ে ধনী দেশগুলির একটি। তবে এখনও এখানকার অনেক লোক এখনও খামার ও পশুচারণের কাজে নিয়োজিত, যদিও ভাল খামারভূমির পরিমাণ অত্যন্ত কম।
লিবিয়াতে প্রাচীনকালে ফিনিসীয়, রোমান ও আরবেরা বসতি স্থাপন করেছিল। ২০শ শতকের প্রথমভাগে ইতালীয়রা দেশটিকে একটি উপনিবেশে পরিণত করে। ১৯৫১ সালে দেশটি একটি স্বাধীন রাজতন্ত্রে পরিণত হয় এবং ১৯৬৯ সালে তরুণ সামরিক অফিসার মুয়াম্মার আল-গাদ্দাফি ক্ষমতা দখল করেন। গাদ্দাফি তাঁর সমাজতন্ত্র ও আরব জাতীয়তাবাদের তত্ত্ব অনুযায়ী এক নতুন লিবিয়া গঠন করেন। তিনি লিবিয়াকে একটি সমাজতান্ত্রিক আরব গণপ্রজাতন্ত্র আখ্যা দেন। তবে লিবিয়ার বাইরের লোকদের কাছে দেশটি একটি সামরিক একনায়কতন্ত্র হিসেবেই বেশি পরিচিত।
নামকরণ
লিবিয়া একটি আদিবাসী (অর্থাৎ বার্বার) শব্দ, যার উদ্ভব হয়েছে আদি মিশরীয় লেখনী 100 px, R'bw (= লিবু) থেকে, যা দ্বারা নীল নদের পশ্চিমে বসবাসকারী বর্বর জাতির একটি গোত্রের লোকদের বোঝানো হয়। গ্রিক ভাষায় এই শব্দটি পরিনত হয় লিবিয়া নামে। প্রাচীণ গ্রীসএ উত্তর আফ্রিকা ও মিশর, এমনকি কখনো কখনো আফ্রিকা মহাদেশের সম্পূর্ণ এলাকাকেই 'লিবিয়া' বলে অভিহিত করা হতো।
ইতিহাস
প্রথমে রোম, কার্থেজ এবং ভ্যান্ডালস দের দ্বারা পরপর শাসিত হয়। মধ্য যুগে আরব, মরক্কো এবং মিশর আধিপত্য বিস্তারের চেষ্টা করে। ১৬শ শতাব্দি তে স্পেন এবং মাল্টার নাইট গণ কিছুদিনের জন্য এর উপর কর্তৃত্ব করে। ১৫৫১ থেকে ১৯১১ সাল পর্যন্ত লিবিয়া উসমানীয় তুর্কি দের অধীনে ছিল। এরপর ইতালির অধীন হয়। ২য় বিশ্বযুদ্ধে লিবিয়া ছিল একটি অত্যন্ত গুরুত্বপূর্ণ এলাকা। ১৯৫১ সালের ২৪শে ডিসেম্বর স্বাধীনতা লাভ করে। লিবিয়া ১৯৫৩ সালে আরব লীগ এবং ১৯৫৫ সালে জাতিসংঘের সদস্য হয়।
রাজনীতি
লিবিয়ায় সরকারের দুইটি স্তর - একটি 'বিপ্লবী অংশ' যা বিপ্লবী নেতা মুয়াম্মর গাদ্দাফি, বিপ্লবী কমিটিসমূহ এবং ১৯৬৯ এ গঠিত বিপ্লবী নিয়ন্ত্রণ পরিষদের (Revolutionary Command Council) অবশিষ্ট ১২ জন সদস্য নিয়ে গঠিত আর অপরটি আইনপ্রণয়নকারী অংশ যা 'স্থানীয় গণ কংগ্রেস'সমূহ (Local People's Congresses), 'শাবিয়াত গণ কংগ্রেস'সমূহ (Sha'biyat People's Congresses) এবং জাতীয় সাধারণ গণ কংগ্রেস (National General People's Congress)।
ঐতিহাসিক বিপ্লবী নেতৃত্ব নির্বাচিত নয় এবং বিপ্লবে তাদের অংশগ্রহণের কারণে কখনোই ভোটের মাধ্যমে ক্ষমতা হতে সরানো সম্ভব নয়।
১,৫০০টি শহুরে ওয়ার্ডের প্রত্যেকটির জন্য একটি করে স্থানীয় গণ কংগ্রেস রয়েছে। অপরদিকে ৩২টি অঞ্চল/পৌরসভা/উপবিভাগ বা শাবিয়াতের প্রত্যেকটির জন্য রয়েছে একটি করে 'শাবিয়াত' গণ কংগ্রেস। আর রয়েছে একটি জাতীয় সাধারণ গণ কংগ্রেস। এই আইন প্রণয়নকারী অংশগুলোকে আবার প্রতিনিধিত্ব করে নির্বাহী অংশ অর্থাৎ স্থানীয় গণ কমিটিসমূহ, 'শাবিয়াত' গণ কমিটিসমূহ এবং জাতীয় সাধারণ গণ কমিটি/কেবিনেট।
প্রশাসনিক অঞ্চলসমূহ
প্রধান শহর: ত্রিপলি, বেন্ গাজি।
ভূগোল
লিবিয়া ১,৭৫৯,৫৪০ বর্গ কিলোমিটার (৬,৭৯,৩৬২ বর্গ মাইল) জুড়ে বিস্তৃত, যা আয়তনের দিক থেকে বিশ্বের ১৬তম বৃহত্তম দেশ। লিবিয়া উত্তরদিকে ভূমধ্যসাগর, পশ্চিমে তিউনিসিয়া ও আলজেরিয়া, দক্ষিণ-পশ্চিমে নাইজার, দক্ষিণে চাদ, দক্ষিণ-পূর্ব সুদান এবং পূর্বে মিশর দ্বারা বেষ্টিত। লিবিয়া অক্ষাংশের ১৯° এবং ৩৪°N এবং দ্রাঘিমাংশের মধ্যে ৯° ও ২৬°E এর মধ্যে অবস্থিত। ১,৭৭০ কিলোমিটার (১,১০০ মাইল) উচ্চতায় অবস্থিত লিবিয়ার উপকূলরেখা ভূমধ্যসাগরীয় সীমান্তবর্তী যে কোন আফ্রিকান দেশের মধ্যে দীর্ঘতম। লিবিয়ার উত্তরে ভূমধ্যসাগরের অংশটিকে প্রায়শই লিবিয়ান সাগর বলা হয়। জলবায়ু বেশিরভাগই অত্যন্ত শুষ্ক এবং মরুভূমির মতো প্রকৃতির। যাইহোক, উত্তরঅঞ্চলগুলি একটি মৃদু ভূমধ্যসাগরীয় জলবায়ু উপভোগ করে। লিবিয়ার উত্তরে ভূমধ্যসাগরের অংশটিকে প্রায়শই লিবিয়ান সাগর বলা হয়। জলবায়ু বেশিরভাগই অত্যন্ত শুষ্ক এবং মরুভূমির মতো প্রকৃতির। যাইহোক, উত্তরঅঞ্চলগুলি একটি মৃদু ভূমধ্যসাগরীয় জলবায়ু উপভোগ করে।
অর্থনীতি
লিবিয়ার অর্থনীতি সমাজতান্ত্রিক মডেল অনুসরণ করে এবং পেট্রোলিয়াম খাতের উপর নির্ভরশীল। লিবিয়ার প্রায় সমস্ত বৈদেশিক মুদ্রা পেট্রোলিয়াম রপ্তানি করে অর্জন করা হয়। পেট্রোলিয়াম রপ্তানি করে প্রাপ্ত অর্থ জিডিপির অর্ধেকের যোগান দেয়। লিবিয়ার জনসংখ্যা অল্প বলে দেশটির মাথাপিছু জিডিপির পরিমাণ আফ্রিকার সর্বোচ্চগুলির একটি। ২০০০ সাল থেকে লিবিয়ার জিডিপি প্রবৃদ্ধির হার আশাব্যঞ্জক। ২০০৬ সালে এই হার ছিল ৮.১%।
লিবিয়ার ভাষা
আরবি ভাষা লিবিয়ার সরকারি ভাষা। লিবিয়ার বেশির ভাগ লোক আরবি ভাষাতে কথা বলেন। এছাড়া এখানে কিছু স্থানীয় ভাষাও প্রচলিত। এদের মধ্যে তামাশেক ভাষা ও তেদা ভাষা উল্লেখযোগ্য। আন্তর্জাতিক কাজকর্মে ইংরেজি ভাষা ব্যবহার করা হয়।
পাংকু জামাই
পাংকু জামাই হচ্ছে ২০১৮ সালে মুক্তিপ্রাপ্ত প্রণয়-নাট্য ধাঁচের একটি বাংলাদেশী চলচ্চিত্র। চলচ্চিত্রটি রচনা ও পরিচালনা করেছেন আবদুল মান্নান এবং ভাওয়াল পিকচার্সের ব্যানারে প্রযোজনা করেছেন মোজাম্মেল হক সরকার। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস ও মিশা সওদাগর। পাশাপাশি পুষ্পিতা পপি, এটিএম শামসুজ্জামান, সাদেক বাচ্চু, দুলারী চক্রবর্তী, রেবেকা রউফ সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন।     এটি শাকিব খান ও অপু বিশ্বাসের জুটি হিসাবে সর্বশেষ চলচ্চিত্র।
প্রযোজনা
২০১৬ সালের ২ ফেব্রুয়ারি এফডিসির ৪ নম্বর ফ্লোরে পাংকু জামাই চলচ্চিত্রের মহরত অনুষ্ঠিত হয়। এটি শাকিব খান-আব্দুল মান্নানের প্রথম চলচ্চিত্র। চলচ্চিত্রের গল্প লিখেছেন আব্দুল মান্নান। এ সম্পর্কে তিনি বলেন, “সম্পূর্ণ মৌলিক গল্প নিয়ে আমি এই চলচ্চিত্রটি তৈরী করছি, অন্য কোনো ছবির ছায়া বা গল্প এখানে আমি অনুসরণ করিনি। যেহেতু গল্পটি আমার নিজের লেখা সেক্ষেত্রে আমি আত্মবিশ্বাসী দর্শকদের আমি ভালো একটি ছবি উপহার দিতে পারবো। আমি এক কথায় বলতে পারি সিনেমাটি দর্শকরা দেখার পর হল থেকে অন্য রকম এক আনন্দ নিয়ে বের হবেন।"
সঙ্গীত
পাংকু জামাই চলচ্চিত্রের সুর ও সঙ্গীতায়োজন করছেন ইমন সাহা, আলী আকরাম শুভ ও দেবেন্দ্রনাথ চট্টোপধ্যায় এবং আবহসংগীত পরিচালনা করেছেন এ. আর. বাবলু। চলচ্চিত্রের গান গেয়েছেন, যথাক্রমে রুনা লায়লা, এন্ড্রু কিশোর, মনির খান, রিজিয়া পারভীন ও এস আই টুটুল। চলচ্চিত্রের "আলতা দুধে" শিরোনামের প্রথম গানটি গেয়েছেন এন্ড্রু কিশোর ও কনকচাঁপা। এটির গীত রচনা করেছেন সুদীপ কুমার দ্বীপ এবং সুর ও সঙ্গীতায়োজন করেছেন আলী আকরাম শুভ, যা ২০১৮ সালের ১০ জুন লাইভ টেকনোলজিস লিমিটেডের ইউটিউব চ্যানেলে প্রকাশ করা হয়।
মুক্তি
পাংকু জামাই চলচ্চিত্রটি ২০১৮ সালের ১৬ জুন ঈদুল ফিতর উপলক্ষে ৫০টি প্রেক্ষাগৃহে মুক্তি পায়। দক্ষিণ এশিয়ার আঞ্চলিক মুক্তবাণিজ্য (সাফটা) চুক্তির আওতায় বাংলাদেশে পাঠান চলচ্চিত্রের সঙ্গে ভারতে পাংকু জামাই মুক্তি দেওয়া হয়।
অভ্যর্থনা
প্রথম আলোতে চিত্রপরিচালক ছটকু আহমেদ ছবির গল্পের সঙ্গে নামের অসামঞ্জস্য বলে উল্লেখ করেন। তিনি এই গল্পে পাংকু জামাইয়ের কিছুই নেই বলেও লিখেন। তবে তিনি শাকিব খানের অভিনয়ের প্রশংসা করেন, তিনি শাকিব খানকে "বাংলাদেশ চলচ্চিত্রের প্রাণপুরুষ" হিসাবে উল্লেখ করেন।
বরকল ইউনিয়ন
বরকল ইউনিয়ন নামে বাংলাদেশে মোট ২টি ইউনিয়ন রয়েছে। যথা:
লুং ফের ভা সাইতার
লুং ফের ভা সাইতার বাংলাদেশের বান্দরবান জেলায় অবস্থিত।
বর্ণনা
লুং ফের ভা জলপ্রপাত দুর্গম অঞ্চলে অবস্থিত। এর গমনপথটি বেশ কঠিন। বগালেক থেকে ক্রেওক্রাডং পেরিয়ে থাইকং পাড়া, থিংদৌলতে পাড়া, সিলোপি পাড়া হয়ে লুং ফের ভা সাইতারে পৌঁছানো যাবে।
মুকুটি নদ-কাছিম
মুকুটি নদ-কাছিম নদীর কালী কাইট্টা (Brahminy river turtle বা crowned river turtle), (বৈজ্ঞানিক নাম: Hardella thurjii)হচ্ছে একটি কচ্ছপের প্রজাতি যেটি ভারত, পাকিস্তান এবং বাংলাদেশে পাওয়া যায়। এটি Hardella গণের একমাত্র প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
নীলগিরি
নীলগিরি দিয়ে বুঝানো হয়:
সাইবা অডি
সাইবা অডি ( আরবি : صبا عودة, জন্ম ১৯৬৫ বৈরুত, লেবানন ), তিনি দুবাই, সংযুক্ত আরব আমিরাত এর একজন যোগাযোগ কৌশলবিদ এবং উদ্যোক্তা । তিনি বর্তমানে আশার্ক নিউজে 'মর্নিং উইথ সাইবা' উপস্থাপনা করছেন। এটি আরব অঞ্চলের ব্যবসায়ীদের জন্য “ব্যবসায়িক প্রভাতী অনুষ্ঠান”। উপসাগরীয় সহযোগী সংস্থা “সাবা কনসালটেন্টসের” প্রতিষ্ঠাতা ও ব্যবস্থাপনা পরিচালক। এ সংস্থাটি উপসাগরীয় সহযোগিতা পরিষদ জিসিসিভুক্ত দেশগুলির ক্লায়েন্টদের কৌশলগত যোগাযোগ পরিকল্পনা, সংবাদ তৈরী এবং বিনিয়োগকারীদের সম্পর্কে পরামর্শ প্রদান করে। এর পূর্বে, তিনি আল আরাবিয়া নিউজ চ্যানেলে একজন সিনিয়র উপস্থাপক এবং প্রযোজক ছিলেন। এখানে তিনি কল্পনা করে আল-আসওয়াক আল-আরাবিয়া ( আরবি : الاسواق العربية, যার অর্থ "আরব মার্কেটস") টিভি চ্যানেলে জুন ২০০৫ সালে ব্যবসায়ীদের জন্য প্রথম ব্যবসা-সংবাদ শো  চালু করেন । শুরুর পরপরই, অনুষ্ঠানটি আরব টেলিভিশনে সর্বোচ্চ  পরিচিত ব্যবসায়িক অনুষ্ঠান হয়ে ওঠে। তিনি পাঁচ বছর ধরে সপ্তাহে পাঁচ দিন আল আরাবিয়ার প্রধান ব্যবসা শো উপস্থাপন করেন। সাইবা অডি সিনিয়র সরকারি কর্মকর্তা ও নির্বাহী কর্পোরেট ম্যানেজারদের প্রশিক্ষণ প্রদান করে। তিনি স্থানীয় ও আন্তর্জাতিক উভয় ফোরাম এবং সম্মেলনে একজন সম্মানিত মডারেটর। অডি একজন নারীবাদী মহিলা। তিনি আরব মহিলাদের মধ্যপ্রাচ্যে ব্যবসায় সক্রিয় ভূমিকা নিতে উৎসাহিত করেন।
প্রাথমিক জীবন ও শিক্ষা
সাইবা অডি ১৯৮৫ সালে লেবাননের বৈরুতে জন্মগ্রহণ করেন। উচ্চ বিদ্যালয়ে অধ্যায়ন করা কালে তার ব্যবসায় প্রশাসনের প্রতি আবেগ বিকশিত হয়। কেননা তিনি তার বাবাকে তাদের পারিবারিক ব্যবসা পরিচালনায় সহায়তা করতেন।  লেবাননের ইন্টারন্যাশনাল কলেজ থেকে  স্নাতক ডিগ্রি অর্জনের পর, অডি আমেরিকান ইউনিভার্সিটি অফ বৈরুতে ব্যাচেলর অব বিজনেস অ্যাডমিনিস্ট্রেশন (বিবিএ) করেন, যেখান থেকে তিনি ১৯৮৬ সালে স্নাতক ডিগ্রি অর্জন করেন।
ব্যক্তিগত ব্যাংকিং
তিনি বিবিএ পাশ করার পর যুক্তরাজ্যের লন্ডনে চলে যান। যেখানে তিনি একটি বেসরকারি ব্যাংকের ট্রাস্ট বিশেষজ্ঞ এবং অ্যাকাউন্ট নির্বাহী হিসেবে কাজ করেন। তিনি ১৯৯৮ সালে মেরিল লিঞ্চে ব্যবস্থাপক হিসেবে যোগদান করেন। তিনি এখানে ব্যক্তিগত বিনিয়োগের পোর্টফোলিও পরিচালনা এবং পুনর্বিন্যাস করেন। ২০০৩ পর্যন্ত উত্তরাধিকার পরিকল্পনায় বিশেষজ্ঞ হিসাবে কাজ করেছিলেন।
ব্যবসায়িক সংবাদ
অর্থনৈতিক ক্ষেত্রে অডির শক্তিশালী যোগ্যতা সিএনবিসি আরাবিয়ার সিনিয়র ম্যানেজমেন্টের দৃষ্টি আকর্ষণ করে। সম্প্রতি চালু হওয়া এ চ্যানেলে সিনিয়র উপস্থাপক হিসেবে কাজ করার জন্য দুবাই চলে যান। দুই বছর ধরে, তিনি কালাম আল-সৌক ( আরবি : كلام السوق, যার অর্থ "বাজারের কথা") অনুষ্ঠানের মাধ্যমে আঞ্চলিক শেয়ারবাজারের খবর দেন এবং জলসাত আল-আমাল ( আরবি : جلسة الأعمال, মানে " ব্যাবসার অবস্থান") অনুষ্ঠানের মাধ্যমে অর্থনৈতিক ও ব্যবসায়িক সংবাদ পর্যালোচনা করেন। ২০০৫ সালে অডি আল আরাবিয়া নিউজ চ্যানেলে যোগদান করেন। যেখানে তিনি একই বছরের জুন মাসে তার ব্যবসায়িক অনুষ্ঠান “আল-আসওয়াক আল-আরাবিয়া (আরব মার্কেটস)” চালু করেন। পাঁচ বছর ধরে তিনি আল আরাবিয়ার  টিভি চ্যানেলে সপ্তাহে পাঁচ দিন বাণিজ্যিক অনুষ্ঠান করেন। এ অনুষ্ঠানে তিনি বিভিন্ন কোম্পানির নির্বাহী পরিচালক, ব্যাংকার, মন্ত্রী ও কেন্দ্রীয় ব্যাংকের গভর্নরদের সাক্ষাৎকার নেন। অডি বিশদ বিশ্লেষণ ও কঠিন সাক্ষাৎকার স্টাইলের জন্য পরিচিত। এ যোগ্যতা তাকে আরব ব্যবসায়িক টেলিভিশন উপস্থাপকদের মধ্যে শীর্ষস্থানীয় অবস্থান দান করে। আরব অঞ্চলের বিজনেস ইভেন্টগুলি সরাসরি প্রচার করার জন্য তিনি জিসিসি জুড়ে ব্যাপকভাবে ভ্রমণ করেন, বিশেষ করে সৌদি আরবে । এ কাজ তাকে নির্দিষ্ট শিল্পের পাশাপাশি আর্থিক ও অর্থনৈতিক বিষয়ে স্থানীয় অন্তর্দৃষ্টি অর্জন করতে সক্ষম করে। ব্লুমবার্গ বিজনেসউইকের আরবি সংস্করণে অডি নিয়মিত একটি মতামত কলাম লিখেন।
ব্যক্তিগত যোগাযোগ পরামর্শ
অডি লক্ষ্য করেন, এই অঞ্চলের ব্যবসায়িক নেতারা প্রায়ই তাদের কোম্পানির খবরগুলি কার্যকর উপায়ে প্রচারের জন্য যোগাযোগ করতে সমস্যায় পড়েন। ২০১০ সালে, তিনি মিডিয়া ও আর্থিক পরিষেবায় যোগাযোগ সংস্থা “সাবা কনসালটেন্টস” প্রতিষ্ঠা করেন। যেখানে তিনি এর প্রধান আলোচ ও ব্যবস্থাপনা পরিচালক হিসাবে কাজ করেন। সাবা কনসালটেন্টসের কাজ হলো- উচ্চপদস্থ ব্যক্তি, আঞ্চলিক সরকার এবং তালিকাভুক্ত কোম্পানিগুলিকে তাদের খ্যাতি গড়ে তোলা, স্টেকহোল্ডারদের সাথে কার্যকরভাবে যোগাযোগ এবং নিজেদের অবস্থান সম্পর্কে পরামর্শ দেয়। ফার্মটি কর্পোরেট কৌশল, আধুনিক ভিজ্যুয়াল এবং ক্লায়েন্টদের জন্য ডিজিটাল প্রচারাভিযানও তৈরি করে। অডি পাবলিক ইমেজ, পাবলিক স্পিকিং এবং মিডিয়ার মুখোমুখি হওয়ার বিষয়ে প্রধান নির্বাহীদের ও উর্ধ্বতন সরকারি কর্মকর্তাদেরও প্রশিক্ষণ দেয়।
ইভেন্ট সংযম
অডি স্থানীয়, আঞ্চলিক এবং আন্তর্জাতিক ব্যবসায়িক ইভেন্টে একজন অভিজ্ঞ মডারেটর এবং উপস্থাপক। যেমন বিভিন্ন ওয়েব সাইট, শান্তির জন্য "ভবিষ্যতের ১০০০ বাণী", বিশ্ব অর্থনৈতিক ফোরাম, গ্লোবাল প্রতিযোগিতামূলক ফোরাম, এবং গ্লোবাল মানবিক ফোরাম । ইত্যাদি।
সারোয়াতলী ইউনিয়ন
সারোয়াতলী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
কলাবাগান ক্রীড়া চক্র
কলাবাগান ক্রীড়া চক্র একটি বাংলাদেশি ক্রিকেট ক্লাব যারা ঢাকা প্রিমিয়ার লিগের ২০১৩-১৪ মৌসুম থেকে ২০১৭-১৮ মৌসুমের আসরে অংশ নিয়েছিল।
রাজধানি (সংবাদপত্র)
রাজধানী, কাঠমান্ডু থেকে প্রকাশিত নেপালি ভাষার একটি দৈনিক পত্রিকা।
ঘিলাছড়ি ইউনিয়ন
ঘিলাছড়ি ইউনিয়ন নামে বাংলাদেশে মোট ২টি ইউনিয়ন রয়েছে। যথা:
পিঁয়েরে ক্লাকিন
ডঃ পিঁয়েরে ক্লাকিন (English: Pierre Claquin জন্মঃ ১৯৪৭) একজন ফরাসী জনস্বাস্থ্য ও মহামারী প্রতিরোধ বিশেষজ্ঞ এবং শিক্ষক, যিনি প্রাথমিক স্বাস্থ্য সেবা, টিকাদান এবং মাতৃ ও শিশু স্বাস্থ্য কর্মসূচীতে অসামান্য অবদান রেখে যাচ্ছেন। তিনি বাংলাদেশ ও বিশ্বের প্রায় চল্লিশটি দেশে বিভিন্ন আন্তর্জাতিক সংস্থার অধীনে চিকিৎসা বিদ্যা ও স্বাস্থ্য সেবার সাথে জড়িত  ছিলেন। তিনি ভারত ও বাংলাদেশে এইডস্‌ রোগের বিস্তার রোধে কাজ করেছেন। এছাড়া পিঁয়েরে ক্লাকিন একজন চিত্রগ্রাহক যিনি বিশ্বের বিভিন্ন প্রান্তে দায়িত্ব পালণ কালে নানাবিধ সমস্যা বা জীবন ধারা নিয়ে আলোক চিত্র ধারণ করে চিত্র প্রদর্শনীতে তুলে ধরেন। তার এসব ধারণ করা ছবি নিয়ে তিনি একটি বই রচনা করেন।
তড়িৎ বলরেখা
বিজ্ঞানী মাইকেল ফ্যারাডে তড়িৎ ক্ষেত্রের সুস্পষ্ট ধারণা সৃষ্টির জন্য তড়িৎ বলরেখা ধারণার অবতারণা করেন। রেখাগুলো সম্পূর্ণ কাল্পনিক। ''তড়িৎ বলরেখা’’ তড়িৎ ক্ষেত্রের মধ্যে অঙ্কিত খোলা বক্ররেখা যার কোন বিন্দুতে অঙ্কিত স্পর্শক ঐ বিন্দুতে লব্ধি বলের দিক নির্দেশ করে। বলরেখাগুলোর সাথে লম্বভাবে স্থাপিত কোন কল্পিত তলের একক ক্ষেত্রফলের ভিতর ‍দিয়ে যতগুলো বলরেখা অতিক্রম করে তা তড়িৎ প্রাবল্যের সমানুপাতিক।
লিনাক্স
300px|থাম্ব|right|কেডিই নিওন ৫.৯, কেডিই প্লাজমাকে পূর্বনির্ধারিত ডেস্কটপ পরিবেশন হিশেবে ব্যবহার করা একটি গ্নু/লিনাক্স ডিস্ট্রিবিউশন
লিনাক্স বা গ্নু/লিনাক্স (GNU/Linux) বলতে লিনাক্স কার্নেলের সাথে বিশেষত গ্নু ও অন্যান্য উপাদানের সংমিশ্রণে প্যাকেজ করা অপারেটিং সিস্টেমের একটি পরিবারকে বুঝায়। সাধারণত, ডেস্কটপ ও সার্ভার দু'ধরনের ব্যবহারের জন্যেই লিনাক্স ডিস্ট্রিবিউশন বা ডিস্ট্রো নামে একটি আকারে প্যাকেজকৃত থাকে। একটি লিনাক্স ডিস্ট্রিবিউশনকে বোঝানোর উপাদানই হলো এর কার্নেল - লিনাক্স কার্নেল, যেটি একটি অপারেটিং সিস্টেম কার্নেল, যা লিনাস টরভল্ডস ১৭ সেপ্টেম্বর ১৯৯১ তারিখে প্রথম প্রকাশ করেন।   অনেক লিনাক্স ডিস্ট্রিবিউশনই লিনাক্স শব্দটি তাদের অপারেটিং সিস্টেমের নামের সাথে ব্যবহার করে এবং ফ্রি সফটওয়্যার ফাউন্ডেশন গ্নু/লিনাক্স শব্দটি এ অপারেটিং সিস্টেম পরিবারকে বুঝাতেই ব্যবহার করে।
লিনাক্স মূলত ইন্টেল এক্স৮৬ স্থাপত্যের(আর্কিটেকচার) উপর ভিত্তি করে ব্যক্তিগত কম্পিউটারের জন্য উন্নয়ন করা হলেও, বর্তমানে এটি অন্য যেকোন অপারেটিং সিস্টেমের চেয়ে বেশি প্ল্যাটফর্মে পোর্ট করা হয়েছে। স্মার্টফোন জগতে লিনাক্স কার্নেল-ভিত্তিক অপারেটিং সিস্টেম অ্যান্ড্রয়েডের আধিপত্যের কারণে, বর্তমানের অন্য সব অপারেটিং সিস্টেমের চেয়ে লিনাক্সের সবচেয়ে বড় ইন্সটল-ভিত তৈরি হয়েছে। লিনাক্স সার্ভার এবং অন্যান্য বড় আইরন সিস্টেম, যেমন মেইনফ্রেম কম্পিউটার, এবং বৃহত্তর ৫০০ সুপারকম্পিউটারে ব্যবহৃত একমাত্র অপারেটিং সিস্টেম (লিনাক্স ২০১৭ সালের নভেম্বর থেকে, অন্য সব প্রতিযোগীদের এ বাজার ধীরে ধীরে সরিয়ে দিচ্ছে)। প্রায় ২.৩% ডেস্কটপ কম্পিউটারে বর্তমানে লিনাক্স ব্যবহার করা হয়। লিনাক্স কার্নেল-ভিত্তিক ক্রোম অপারেটিং সিস্টেম চালিত ক্রোমবুক মার্কিন যুক্তরাষ্ট্রের কে-১৩ শিক্ষার বাজারে গুরুত্বারোপ করে এবং মার্কিন যুক্তরাষ্ট্রে  ৩০০ ডলারের নিচের নোটবুক বিক্রির ২০% ক্রোমবুকই প্রতিনিধিত্ব করে। লিনাক্স গ্রত্থিত সিস্টেম-ডিভাইসগুলোতেও অনেক বেশি ব্যবহার করা হয়, যার মধ্যে টিভো এবং অনুরূপ ডিভিআর ডিভাইস, রাউটার, সুবিধা স্বয়ংক্রিয়করণ নিয়ন্ত্রণ, টিভি, ভিডিও গেম কনসোল এবং স্মার্টওয়াচ অন্তর্ভুক্ত। অনেক স্মার্টফোন এবং ট্যাবলেট কম্পিউটার অ্যান্ড্রয়েড এবং অন্যান্য লিনাক্স ডিস্ট্রোতে চলে।
লিনাক্সকে মুক্ত সোর্স ও মুক্ত সফটওয়্যার ধারার একটি আদর্শ উদাহরণ হিসেবে বিবেচনা করা হয়। অন্যান্য স্বত্ত্ব-সংরক্ষিত অপারেটিং সিস্টেম যেমন উইন্ডোজ এবং ম্যাক ওএস হতে লিনাক্স বিভিন্নভাবে আলাদা। লিনাক্সের অন্তর্নিহিত সোর্স কোড যে কেউ গ্নু জেনারেল পাবলিক লাইসেন্স মোতাবেক বাধাহীনভাবে ব্যবহার করতে পারেন, এর উন্নতিসাধন করতে পারেন, এমনকি পুনর্বিতরণও করতে পারেন।
একেবারে ঠিকভাবে বলতে গেলে, লিনাক্স বলতে শুধু লিনাক্স কার্নেলকেই বোঝায়। তবে যেসব ইউনিক্স-সদৃশ অপারেটিং সিস্টেম লিনাক্স কার্নেলের উপর ভিত্তি করে নির্মিত এবং মূলত গ্নু (ও অন্যান্য) প্রকল্পের কোড সংগ্রহ (লাইব্রেরি) ও হাতিয়ার (টুলস) ওই কার্নেলের সাথে যুক্ত করে বানানো হয়েছে, সাধারণভাবে সেসব অপারেটিং সিস্টেমকে লিনাক্স হিসেবে সংজ্ঞায়িত করা হয়।
প্রাথমিকভাবে কেবল কিছু উৎসাহী ব্যক্তিই মূলত লিনাক্স ব্যবহার ও এর উন্নতিসাধন করতেন। এখন বড় বড় কর্পোরেশন যেমন ডেল, আইবিএম, সান মাইক্রোসিস্টেম্‌স, হিউলেট-প্যাকার্ড, নভেলসহ আরও অনেক বড় কোম্পানি সার্ভারে ব্যবহারের জন্যে লিনাক্সকে বেছে নিয়েছে। ডেস্কটপ বাজারেও লিনাক্সের চাহিদা ও জনপ্রিয়তা বাড়ছে। লিনাক্স বিশেষজ্ঞ ও লিনাক্স সমর্থকদের মতে লিনাক্সের এই উত্থানের পেছনে কারণ লিনাক্স সস্তা, নিরাপদ, নির্ভরযোগ্য এবং এটি কোনো নির্দিষ্ট বিক্রেতার কাছ থেকে কিনতে হয় না, অর্থাৎ এটি বিক্রেতা-অধীন নয়।
লিনাক্স প্রাথমিকভাবে ইন্টেল ৩৮৬ মাইক্রোপ্রসেসরের জন্য তৈরি করা হলেও এখন এটি বর্তমানের সব জনপ্রিয় (এমনকি অনেক পুরনো ও বিরল) কম্পিউটার স্থাপত্যের অধীনে কাজ করে। গ্রত্থিত ব্যবস্থা(এম্বেডেড সিস্টেম), যেমন মোবাইল ফোন, ব্যক্তিগত ভিডিও রেকর্ডার, ইত্যাদি থেকে শুরু করে ব্যক্তিগত ডেস্কটপ বা ল্যাপটপ কম্পিউটার, এমনকি সুপারকম্পিউটার - সব জায়গাতেই এখন লিনাক্স ব্যবহৃত হয়।
ইতিহাস
১৯৮৩ সালে রিচার্ড স্টলম্যান গ্নু প্রকল্প প্রতিষ্ঠা করেন। গ্নু প্রকল্পের উদ্দেশ্য ছিল পরিপূর্ণ মুক্ত সফটওয়্যার ব্যবহার করে একটি পূর্ণাঙ্গ ইউনিক্স-সদৃশ অপারেটিং সিস্টেম তৈরি করা। ৯০-এর দশকের শুরুর দিকেই গ্নু এই অপারেটিং সিস্টেমের প্রায় সমস্ত প্রয়োজনীয় উপাদানগুলো বানাতে বা সংগ্রহ করতে সক্ষম হয়। উপাদানগুলোর মধ্যে ছিল বিভিন্ন কোড লাইব্রেরি, কম্পাইলার, লেখা সম্পাদক(টেক্সট এডিটর), একটি ইউনিক্স-সদৃশ শেল, এবং আরও অন্যান্য কিছু সফটওয়্যার। কিন্তু একটি গুরুত্বপূর্ণ উপাদান তখনও উন্নয়ন করা হয়নি, আর তা হল কার্নেল - অপারেটিং সিস্টেমটির নিম্নতম স্তরের উপাদান বা ভিত্তি।
১৯৯০ সালে গ্নু প্রকল্প তাদের নিজস্ব কার্নেল গ্নু হার্ডের ওপর কাজ শুরু করে। হার্ডের প্রাথমিক পরিকল্পনাকারী টমাস বুশনেলের কথানুযায়ী গ্নুর প্রাথমিক পরিকল্পনা ছিল বিএসডি ৪.৪-লাইট কার্নেলটি হার্ডের ভিত্তি হিসেবে গ্রহণ করা। সে সময়ের কথা মনে করে তিনি বলেন, “এখন আমি নিশ্চিত, যদি পরিকল্পনাটি সফল হত, বিশ্বকে তখন একদম আলাদাভাবে দেখতে পারতাম আমরা।” কিন্তু বার্কলির প্রোগ্রামারদের মধ্যে সহযোগিতার ঘাটতি দেখে স্টলম্যান হার্ড প্রকল্পের জন্য মাখ মাইক্রোকার্নেল ব্যবহার করার সিদ্ধান্ত নেন। কিন্তু পরে দেখা যায় এটির ব্যবহার আশাতীতভাবে কষ্টসাধ্য, ফলে হার্ডের উন্নয়নকাজ ধীরগতিতে এগোতে থাকে।
thumb|[[লিনাস টরভল্ডস, লিনাক্স কার্নেলের উন্নয়নকারী ]]
প্রায় কাছাকাছি সময়ে ১৯৯১ সালে, লিনাস টরভল্ডস নামের এক ফিনীয় ছাত্র হেলসিংকি বিশ্ববিদ্যালয়ে পাঠরত অবস্থায় শখের বশে আরেকটি কার্নেলের ওপর কাজ শুরু করেন। এই কার্নেলটিই পরে লিনাক্স কার্নেলে রূপ নেয়। লিনুস প্রথমদিকে মিনিক্স নামের একটি সরলীকৃত ইউনিক্স-সদৃশ অপারেটিং সিস্টেম নিয়ে কাজ শুরু করেন। মিনিক্সের রচয়িতা ছিলেন এন্ড্রু টানেনবম, একজন প্রখ্যাত অপারেটিং সিস্টেম ডিজাইন প্রশিক্ষক। তবে টানেনবম তার মিনিক্স সিস্টেমের ওপর সরাসরি কাজ করে উন্নতিসাধনের অনুমতি দিতেন না। ফলে লিনুসকে মিনিক্সের সমতুল্য একটি সিস্টেম বানাতে হয়। লিনুস প্রথমে আইএ-৩২ এসেম্বলার ও সি'র সাহায্যে একটি টার্মিনাল ইমুলেটর তৈরী করেন ও এটিকে কম্পাইল করে বাইনারি আকারে রূপান্তরিত করেন, যাতে এটি যেকোনো অপারেটিং সিস্টেমের বাইরেও ফ্লপি ডিস্ক থেকে বুট করে চালানো যায়। টার্মিনাল ইমুলেটরটিতে একসাথে দুটো থ্রেড চলত। একটি থ্রেড ছিল সিরিয়াল পোর্ট থেকে ক্যারেক্টার পড়ার জন্য, আর অন্যটি ছিল পোর্টে ক্যারেক্টার পাঠানোর জন্য। যখন লিনুসের ডিস্ক থেকে ফাইল পড়া ও লেখার প্রয়োজন পড়ল, তখন তিনি এই ইমুলেটরটির সাথে একটি সম্পূর্ণ ফাইল সিস্টেম হ্যান্ডলার যোগ করেন। এরপর ধীরে ধীরে তিনি এটিকে একটি সম্পূর্ণ অপারেটিং সিস্টেম কার্নেলে রূপ দেন, যাতে এটিকে পজিক্স-অনুগামী সিস্টেমসমূহের ভিত্তিরূপে ব্যবহার করা যায়। লিনাক্স কার্নেলের প্রথম সংস্করণ (০.০.১) ইন্টারনেটে প্রকাশ পায় ১৯৯১ সালের ১৭ই সেপ্টেম্বর। কিছুদিন পরেই ১৯৯১-এর অক্টোবরে এর দ্বিতীয় সংস্করণটি বের হয়। তখন থেকে সারা বিশ্ব থেকে হাজার হাজার উন্নয়নকারী(ডেভলপার) লিনাক্সের এই প্রকল্পে অংশ নিয়েছেন। এরিক রেমনডের লেখা প্রবন্ধ দ্যা ক্যাথেড্রাল এন্ড দ্যা বাজারে লিনাক্স কার্নেলের (ও অন্যান্য সমজাতীয় সফটওয়্যারের) উন্নয়নপ্রক্রিয়ার মডেল সম্পর্কে আলচনা করা হয়েছে।
বর্তমানে লিনাক্স কার্নেলের উন্নয়নে দিকনির্দেশনা দেন লিনাস টরভল্ডস নিজে, তবে কার্নেলের সহযোগী অন্যান্য ব্যবস্থাগুলো, যেমন গ্নু উপাদান, আলাদাভাবে উন্নয়ন করা হয়। আর লিনাক্স বিতরণকারী বিক্রেতা বা প্রতিষ্ঠানগুলোর বর্তমান কাজ হচ্ছে এই সবগুলো উপাদান একত্র করে এবং এর সাথে গ্রাফিক্যাল ইন্টারফেস (যেমন এক্স-উইন্ডো সিস্টেম-ভিত্তিক গ্নোম বা কেডিই) ও অ্যাপলিকেশন সফটওয়্যার যোগ করে একটি পূর্ণাঙ্গ পরিচালক ব্যবস্থা তৈরি করা।
লিনাক্সের ম্যাসকট ও লোগো হচ্ছে টাক্স নামের একটি পেঙ্গুইন। ১৯৯৬ সালে ল্যারি ইউয়িঙের আঁকা একটি ছবি থেকে টাক্স আঁকার অনুপ্রেরণা নেওয়া হয়েছে। টাক্স ছাড়াও ওএস-ট্যান ও আরও কিছু লিনাক্স প্রতিনিধিত্বকারী চরিত্র রয়েছে, তবে সেগুলো খুব একটা প্রচলিত নয়।
“লিনাক্স” নামটি কিন্ত লিনাস টরভল্ডসের দেওয়া নয়। লিনাক্সের নামকরণের কৃতিত্ব আরি লেমকের। লেমকে হেলসিংকি ইন্সটিটিউট অব টেকনলজিতে ftp.funet.fi নামক একটি এফটিপি সার্ভারের প্রশাসকের দায়িত্ব পালন করছিলেন। সার্ভারটি ছিল ফিনীয় বিশ্ববিদ্যালয় ও গবেষণা নেটওয়ার্কের একটি অংশ, আর এই নেটওয়ার্কের সদস্য প্রতিষ্ঠানগুলোর মধ্যে একটি ছিল লিনুসের হেলসিংকি বিশ্ববিদ্যালয়। লিনুস যখন তার অপারেটিং সিস্টেম প্রকল্পটি এই সার্ভারটিতে সংরক্ষণ করার জন্য লেমকে-কে দেন, লেমকে তখন তা একটি ডিরেক্টরিতে রাখেন ও ডিরেক্টরিটির নাম দেন “লিনাক্স”, অর্থাৎ “লিনুসের মিনিক্স” কথাটির সংক্ষিপ্ত রূপ। লিনুস অবশ্য নিজে প্রকল্পটির নাম “ফ্রিক্স” (freax) রাখতে চাচ্ছিলেন, যা ছিল “ফ্রি” (মুক্ত) ও ইউনিক্সের শেষ অক্ষর “এক্স”-এর সম্মিলিত রূপ। অবশ্য শেষ পর্যন্ত লেমকের দেয়া লিনাক্স নামটিই টিকে যায়।
কপিরাইট ও ট্রেডমার্ক
লিনাক্স কার্নেল ও বেশির ভাগ গ্নু উপাদান গ্নু জেনারেল পাবলিক লাইসেন্স (জিপিএল)-এর আওতাধীন। জিপিএলকৃত উৎসের কোডের সংশোধন ও এর থেকে উদ্ভূত সব কাজও জিপিএলের আওতাধীন হয়ে থাকে। লিনুস এ সম্পর্কে ১৯৯৭ সালে বলেন, “লিনাক্সের জিপিএলকরণ নিশ্চিতভাবেই আমার করা সেরা কাজ।“ লিনাক্সের অন্যান্য সহযোগী ব্যবস্থাগুলো অন্য লাইসেন্স ব্যবহার করে, যেমন অনেকগুলো কোড লাইব্রেরি এলজিপিএল ব্যবহার করে, আর এক্স-উইন্ডো ব্যবস্থা এমআইটি লাইসেন্স ব্যবহার করে।
তোরভাল্দ্‌স বলেছেন যে, লিনাক্স কার্নেল জিপিএল সংস্করণ ২ থেকে সংস্করণ ৩ এ উন্নীত হবেনা। তিনি স্পষ্ট বলেছেন, নতুন লাইসেন্সের কিছু বিষয় তার পছন্দ হয়নি যেগুলো ডিজিটাল রাইট ম্যানেজমেন্ট সফটওয়্যারের ব্যবহার নিষিদ্ধ করে, এছাড়া সকল স্বত্ত্বধারীদের নিকট থেকে অনুমতি নেওয়ার বিষয়টিও অবাস্তবিক, যেখানে তারা সংখ্যায় হাজারেরও উপরে হতে পারে।
২০০১ সালে রেড হ্যাট লিনাক্স ৭.১ বিশ্লেষন করে দেখা গেছে যে তাতে ৩ কোটি লাইনেরও বেশি উৎস কোড (সোর্স কোড) রয়েছে। গঠনমূলক ব্যয় কাঠামো বিবেচনা করে দেখা গেছে, এই ডিস্ট্রিবিউশনটির উন্নয়নে ৮ হাজার মানববর্ষ লেগে যেতো, যদি এই সব সফটওয়্যার প্রথাগত স্বত্ত্বযুক্ত পদ্ধতিতে উন্নয়ন হতো এবং শুধু যুক্তরাষ্ট্রেই প্রায় ১১ হাজার কোটি বাংলাদেশি টাকা (২০১৯ সালের বাংলাদেশি টাকা হিসাবে) খরচ হতো।
বেশিরভাগ কোড (৭১%) সি দ্বারা উন্নয়নকৃত, এর পাশাপাশি অন্যান্য প্রোগ্রামিং ভাষাও ব্যবহার হয়েছে যেমন, সি++, অ্যাসেম্বলি ভাষা, পার্ল, পাইথন, ফোরট্রান এবং বিভিন্ন শেল স্ক্রিপ্টিং ভাষা। এর মধ্যে প্রায় অর্ধেক বা তার কিছু বেশি লাইন জিপিএল লাইসেন্সের আওতায় রয়েছে। লিনাক্স কার্নেল নিজে ছিল ২.৪ মিলিয়ন লাইন কোড, অথবা মোট পরিমাণের ৮%।
ট্রেডমার্ক
লিনাস টরভল্ডস মার্কিন যুক্তরাষ্ট্রে লিনাক্স ট্রেডমার্কটির মালিক। ট্রেডমার্কটির লাইসেন্সকরণ বর্তমানে দেখাশোনা করছে লিনাক্স মার্ক ইন্সটিটিউট (এলএমআই)। এলএমআই যুক্তরাষ্ট্র ছাড়াও অন্যান্য দেশে লিনাক্স ট্রেডমার্ক প্রতিষ্ঠার চেষ্টা চালাচ্ছে।
লিনাক্সের বহনযোগ্যতা
বহনযোগ্যতা বলতে এখানে একই সফটওয়্যারের বিভিন্ন পরিবেশে কাজ করার ক্ষমতাকে বোঝানো হচ্ছে। প্রাথমিকভাবে লিনাক্স কার্নেল কেবল ৩৮৬-জাতীয় প্রসেসরের জন্যই বানানো হতো। পরবর্তীতে একে অন্যান্য স্থাপত্যের অধীনেও কর্মক্ষম করা হয়। যেমন:
সম্প্রদায়
একটি ডিস্ট্রিবিউশন ব্যাপক অর্থে এর উন্নয়নকারী এবং ব্যবহারকারী সম্প্রদায় কর্তৃক পরিচালিত হয়। কিছু বাজারজাতকারী প্রতিষ্ঠান স্বেচ্ছাশ্রমের ভিত্তিতে তাদের ডিস্ট্রিবিউশন উন্নয়ন ও অনুদানের কাজ করে থাকে, একটি ভালো উদাহরণ হিসাবে বলা যায় ডেবিয়ান। আবার কিছু প্রতিষ্ঠানকে তাদের বাণিজ্যিক পণ্যের একটি সম্প্রদায় চালিত সংস্করণ রাখতেও দেখা যায়, যেমন- রেড হ্যাট কর্তৃক ফেডোরা এবং নভেল কর্তৃক ওপেনসুয্যে।
বিভিন্ন প্রযুক্তি ওয়েবসাইট রয়েছে যেখানে লিনাক্সকে তুলে ধরা হয়। লিনাক্সভিত্তিক ছাপানো পত্রিকাসমূহে প্রচ্ছদ ডিস্ক অন্তর্ভুক্ত থাকে যেখানে সফটওয়্যার অথবা এমনকি সম্পূর্ণ লিনাক্স ডিস্ট্রিবিউশন থাকতে পারে।
যদিও লিনাক্স ডিস্ট্রিবিউশনগুলো বিনামূল্যে পাওয়া যায়, তবে বেশকিছু বৃহৎ বাণিজ্যিক প্রতিষ্ঠান বিক্রয়, সহায়তা এবং বিভিন্ন উপকরনসমূহ ও ফ্রি সফটওয়্যারের উন্নয়নে অবদান রাখে। এক বিশ্লেষনে দেখা গেছে যে, ডিসেম্বর ২০০৮ থেকে জানুয়ারি ২০১০ পর্যন্ত লিনাক্স কার্নেলের প্রায় ৭৫% কোড বাণিজ্যিক প্রতিষ্ঠানে কর্মরত প্রোগ্রামারদের দ্বারা লিখিত হয়েছে, প্রায় ১৮% লিখিত হয়েছে প্রথাগত মুক্ত সোর্স সম্প্রদায় দ্বারা। কিছু উল্লেখযোগ্য বাণিজ্যিক প্রতিষ্ঠান যারা এতে অবদান রেখেছে তার মধ্যে রয়েছে ডেল, আইবিএম, হিউলেট-প্যাকার্ড, ওরাকল, সান মাইক্রোসিস্টেম (এখন ওরাকলের অংশ), নভেল এবং নকিয়া। কিছু বাণিজ্যিক প্রতিষ্ঠান, বিশেষত রেড হ্যাট, নভেল, ক্যানোনিকেল লিনাক্স ডিস্ট্রিবিউশন ব্যবহার উল্লেখযোগ্য পরিমাণে ব্যবসা করছে।